
Klage på Preben Aavitsland for hans mange media-uttalelser
Tillitt er noe leger er fullstendig avhengige av fra pasienter, og når omdømmesvikten er så åpenbar som i denne saken, forsvinner også sårt tilltrengt tillitt. Denne er også gjensidig avhengig av at leger viser god Etikk og moral. Ved åpenbare brudd, som jeg under vil ta opp, svekkes den tillitten som er nødvendig mellom lege og pasient.

Det må påpekes at jeg opplever mange brudd på flere bestemmelser i Etiske regler for leger, og disse benevnes og påpekes under. Det nevnes brudd på §§ 1,2,11 og §4 annet ledd som åpenbare.

”§ 1 En lege skal verne menneskets helse. Legen skal helbrede, lindre og trøste. Legen skal hjelpe syke til å gjenvinne sin helse og friske til å bevare den.

Legen skal bygge sin gjerning på respekt for grunnleggende menneskerettigheter, og på sannhet og rettferdighet i forhold til pasient og samfunn.”
”§ 2 Legen skal ivareta den enkelte pasients interesse og integritet. Pasienten skal behandles med barmhjertighet, omsorg og respekt….”

” § 11 En lege bør etter sine forutsetninger medvirke til at almenheten og myndigheter får saklig informasjon om medisinske spørsmål. En lege som avgir uttalelse om medisinske spørsmål til media, bør sikre seg adgang til å kontrollere hvordan uttalelsen blir offentliggjort.”

2. Ledd

” § 4 En lege må være varsom med å kritisere kolleger og medarbeidere overfor pasienter og pårørende, men må alltid ha pasientens interesse for øye.”

Kritikk skal aksepteres, men Aavitslands mange medieutspill er direkte (og dels onsinnede) angrep på pasienter, lege-kolleger og deres integritet. Han kommer med karakteristikker i mediene basert på å fjerne tillitt til leger og pasienter, og som ikke er basert på fakta.

Uenighet er sunt, men når individer uttaler seg om et område de overhode ikke er involvert i til daglig blir det veldig feil. Aksepterer legeforeningen denne praksisen –  kan vi vente at ortopeder uttaler seg i kreftsaker, eller hudleger uttaler seg om kardiologiske saker? Hvor er da troverdigheten?

Dette har gitt pasienter med Borriolose dype sår over å bli grovt sjikanert, mistrodd og har sørget for et klart tillitsbrudd ovenfor sine kolleger, og pasienter. Jeg håper at juristen i utvalget ser den åpenbare injurierende måten Aavitsland opptrer på?

Utfra personhets, uetiske angrep på kolleger, pasientmobbing og tåplige medieutspill er min forventning at det etiske råd tar affére og foretar en skarp korreks til Aavitsland, og besørger en reaksjon som gjør at andre leger forstår at denne type holdninger ikke aksepteres av legeforeningen. Vi pasienter forventer mere av leger.

Dagbladet 11.05.2012 http://www.dagbladet.no/2013/05/11/nyheter/innenriks/flatt/27106912/
Aavitsland mener bildene er langt fra pålitelige, og omtaler de to forskerne som «to uansvarlige, pensjonerte biologer som tror de ser bakterien i Monsens blod».

-       Selvsagt, det er heller ikke pasientene jeg kritiserer. Jeg kritiserer legene som benytter ubrukelige tester og kanskje påfører dem falske diagnoser, sier han.

VG 29.05.2013 http://www.vg.no/nyheter/innenriks/artikkel.php?artid=10103800
”Samme dag som appellen skrev lege og epidemiolog Preben Aavitsland en kronikk hvor han tok til orde for at kronisk borreliose er en falsk epidemi. Han kritiserte alternative prøvemetoder og behandling med antibiotika”

Aftenposten 10.05.2013 http://www.aftenposten.no/nyheter/iriks/Lars-Monsen-krever-at-myndighetene-tar-flatten-pa-alvor-7198702.html#.Uano1tIwfE0
«Den såkalte flåttepidemien er falsk. Smitten kommer fra Internett, ikke skogen», skriver Aavitsland.

«Og smittekilden er en allianse av privatklinikker og pasientforeninger i USA, ikke flåtten på Sørlandet», skriver han.

NrK 10.05.2013 http://tv.nrk.no/serie/dagsrevyen/nnfa19051013/10-05-2013#t=55s
Her sier Aavitslad at ”Borrelia er ikke farlig”. Enten snakker han mot bedre viten, eller er helt uinteressert, eller fremfører en ren løgn. Jeg bidrar gjene med dokumentasjon på at dette er invalidiserende og  livstruende.Det er denne type holdninger som Aavitsland her står for, som bryter ned tillitten mellom pasient- og leger, og blant leger. Det er trist når pasienter roper et forvilet skrik om hjelp, og blir møtt med slike uttalser og holdninger.

Dagbladet 06.10.2012 http://www.dagbladet.no/2012/11/06/nyheter/borrelia/borrelia-rammede/flattbarne_sykdommer/flatt/24204313/
- Hvordan kan du som overlege mene noe om andres diagnose uten å sjøl ha undersøkt pasienten? - Det har jeg ingen kommentar til, sier Aavitsland, som ikke ønsker å utdype sine tweets til Dagbladet.

Er dette riktig? Er er helt greit å kritisere en lege fra Legeforeningen i media, og kalle ham heksedoktor, hevde at Borrelia er ufarlig og forsøke å fremstille Borrelia som et internett-fenomen? Aavitsland utviser disrespekt ovenfor mange kolleger, ovenfor pasienter, og bruker media til å spre uetiske budskap ifht de regler som legeforeningen selv har. Det virker som om han har et ekstremt behov for egeneksponering i media, og det hele blir uholdbart da han ikke er innvolvert i Borrelia via myndighetene. Jeg ber instendig om at Legeforeningen iversetter de midler som er til rådighet for å stanse denne utviklingen og statuere et eksempel på at denne type sjikane ovenfor pasienter opphører snarest.

Hva har Dr. Luneng og mange av hans kolleger gjort? De går ut over de rettningslinjene for å gi medikamenter, som Aavidsland selv satte opp da han var i Folkehelse Instituttet. Som dere vet er det svært mange leger som skriver ut Antibiotika langt utover de 14 dagene som rettningslinjene anbefaler. Til orientering kan man handle antibiotika uten resept på apotek i mange andre land innen EU. Når det gjelder annen antibiotika går langt over 3/4 av antibiotika til dyr (kyr/oppdrettsfisk o.l). Flåtten dreper langt flere sauer enn andre rovdyr, men Aavitsland hevder dette er ufarlig. Slike medieutspill blir uheldig i en opplysning fra lege når den åpenbart er så feil. http://www.expressen.se/nyheter/linus-15-dog-av-borrelia/  —  http://www.nationen.no/landbruk/article3658511.ece —

Vetrinærer undersøker dyrene for flått med mye mer presise utslag, dyrene blir undersøkt for Bartonella og Babesia (blodparasitter) og andre parasitt-typer. Takket være gammeldagse holdninger fra Aavitsland o.l har vi elendige tester for Borreliose, svært mange pasienter med feil diagnose, og ingen/mangelfulle tester for parasitter.

Til alt overmål godtar vi at blod gis uten blodparasitt-tester ved Blodbanken. Når pasienter på toppen av det hele blir mobbet og hetset av Aavitsland for å gjennomføre Golden Standard tests blir det absurd og uvirkelig.

Med 4.700 dødsfall ved norske sykehus i 2011 (og halvparten av disse kunne, iflg HOD ministeren, vært unngått… http://www.pasientombudet.no/artikkel/270/ ) antar jeg at det er viktige utfordringer leger har fremover, og når denne type heksejakt vi opplever pågår, med det klare mål å ikke behandle pasienter, blir det hele absurd, og etikken forfaller sammen med tillitten. Jeg ber dere vennligst rette denne situasjonen hurtig, klart og tydelig.

Med vennlig hilsen

Bjørn Eirik Westby

http://borreliablogg.wordpress.com/2013/07/16/anmalan-mot-preben-aavitsland/
